**Vrijeme i Jesen**

Kad se žarko Sunce spakira na put,

kad ulice postanu tiše,

odzvanjaju pjesmice kiše,

listići padaju sa grana,

osjete se mirisi ukusnih vrganja…

Životinjice spremaju posteljice,

na nebu se nakupljaju pahuljice,

Vrijeme ih još ne pušta na tlo.

Vrijeme nešto drugo za sobom vuče.

Vrijeme ne zanima zimska moda.

Vremenu se s Jeseni hoda.

Vremenu se sviđa kako Jesen hodi,

kako svuda vrluda, stalno pada i krivuda

posvuda nastaje pojava luda.

Sve je razbacano, sve je razigrano,

Vrijeme je s Jeseni prohodalo

i veselje posvuda prosulo.

Katarina Kraljević, 7. d